CELEX: 32013R1212
Language: da
Date: 2013-11-26 00:00:00
Title: Kommissionens gennemførelsesforordning (EU) nr. 1212/2013 af 26. november 2013 om tarifering af varer i den kombinerede nomenklatur

28.11.2013   
            
            
               DA
            
            
               Den Europæiske Unions Tidende
            
            
               L 317/30
            
         KOMMISSIONENS GENNEMFØRELSESFORORDNING (EU) Nr. 1212/2013
   af 26. november 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, er det nødvendigt at vedtage bestemmelser om tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under de KN-koder, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt for varer, som er berørt af denne forordning, men som ikke er i overensstemmelse med denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 (2) i et vist tidsrum. Dette tidsrum bør fastsættes til tre måneder.
            
         
               (5)
            
            
               Toldkodeksudvalget har ikke afgivet udtalelse om punkt 1 i bilaget til denne forordning inden for den af udvalgsformanden fastsatte frist. Foranstaltningerne under punkt 2 i bilaget til denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i de i kolonne (2) i skemaet nævnte KN-koder.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold artikel 12, stk. 6, i forordning (EØF) nr. 2913/92 i et tidsrum på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. november 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Pulsmåler bestående af:
                              
                                          —
                                       
                                       
                                          en pulssensor og en trådløs sender, integreret i et brystbælte
                                       
                                    
                                          —
                                       
                                       
                                          en pulsmåler bestående af en trådløs modtager og et ur, med betjeningsknapper og et optisk-elektronisk display
                                       
                                    
                                          —
                                       
                                       
                                          en holder til montering af pulsmåleren på et cykelstyr.
                                       
                                    Hjerteslagene registreres af sensoren, og signalerne sendes trådløst til måleren, der kalkulerer hjerterytmen (den øjeblikkelige, maksimale eller gennemsnitlige) og viser resultatet på displayet.
                              Apparatet fungerer også som ur og stopur.
                              
                                  (1) Se billede 1
                           
                        
               
                  9031 80 38
               
               
                  Tarifering i henhold til almindelig bestemmelse 1, 3 b) og 6 vedrørende den kombinerede nomenklatur, bestemmelse 3 til kapitel 90 samt teksten til KN-kode 9031, 9031 80 og 9031 80 38.
                  Pulssensoren og pulsmåleren er beregnet til sammen at bidrage til en klart defineret funktion som omhandlet i bestemmelse 3 til kapitel 90 sammenholdt med bestemmelse 4 til afsnit XVI, da sensoren registrerer hjerteslagene og sender signalerne til måleren, der beregner og viser resultatet.
                  Apparatet er en sammensat vare bestående af bestanddele henhørende under kapitel 90 (måle- og kontrolinstrument) og kapitel 91 (ur). I henhold til almindelig bestemmelse 3 b) tariferes varen, som om den består af den bestanddel, der er karaktergivende for den.
                  I betragtning af apparatets objektive kendetegn, nemlig at det hovedsagelig består af bestanddele til måling og monitorering af pulsen, er det målekomponenten, der giver apparatet dets væsentligste karakter. Apparatets urfunktion er sekundær i forhold til dets funktion som måleapparat, eftersom et apparat til udførelse af målinger på basis af tid (hjerteslag pr. minut) kræver et ur til sammenligning af tid ved behandling af målingen. Derfor er tarifering under pos. 9102 som et ur udelukket.
                  Tarifering under pos. 9018 som et instrument eller apparat til medicinsk brug er også udelukket, da apparatet ikke generelt anvendes i lægefaglig sammenhæng (se også første afsnit i de forklarende bemærkninger til HS pos. 9018).
                  En måling i relation til en tidsfaktor (bestemmelse af puls eller hjerteslag pr. minut) består ikke i optælling af det samlede antal enheder af nogen art (se også de forklarende bemærkninger til HS pos. 9029, punkt A)). Tarifering under underposition 9029 10 00 som omdrejningstællere, produktionstællere, taxametre, kilometertællere, skridttællere og lignende er derfor udelukket.
                  Bestemmelse af pulsen (hjerteslag pr. minut) består ikke i bestemmelse af omdrejningshastigheden eller den lineære hastighed (se også de forklarende bemærkninger til HS pos. 9029, punkt B)). Tarifering under underposition 9029 20 som hastighedsmålere eller takometre er derfor også udelukket.
                  Apparatet tariferes derfor under KN-kode 9031 80 38 som andre elektroniske instrumenter, apparater og maskiner til måling eller kontrollering, som ikke er tariferet andetsteds i kapitel 90.
               
            
                  
                              2.
                           
                           
                              En pulssensor og en trådløs sender, integreret i et brystbælte placeret omkring brystkassen til registrering af hjerteslag.
                              Produktet registrerer hjerteslag og sender signalerne trådløst til en pulsmåler, der ikke foreligger ved præsentationen.
                              
                                  (1) Se billede 2
                           
                        
               
                  9031 90 85
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 b) til kapitel 90 og teksten til KN-kode 9031, 9031 90 og 9031 90 85.
                  Produktet er udelukkende eller primært bestemt til brug sammen med en pulsmåler henhørende under pos. 9031. Det udgør en vigtig bestanddel for apparater til pulsmåling, da disse ikke kan fungere uden dette produkt.
                  Derfor tariferes produktet under KN-kode 9031 90 85 som andre elektroniske instrumenter, apparater og maskiner til måling eller kontrollering, som ikke er tariferet andetsteds i kapitel 90.
               
            
         
      
                  
                     
               
               
                  
                     
               
            
         (1)  Billederne tjener kun til information.